আবার স্ট্রেসগুলোকে চমৎকার একটা ছকে বেঁধে ফেলুন। অফিসের কাজটাকে অফিসেই করে, কাজের চিন্তাটুকু সেখানেই রেখে দিয়ে আসুন। কাজ যদি শেষ নাও হয়, বাসায় বসে দুশ্চিন্তা করে যেহেতু আমার কোনো উপকার হবেনা (প্রথম প্রশ্ন!), তাই সেটা নিয়ে না ভাবা। বাসায় আয়েশ করে এক কাপ চা নিয়ে সবার সঙ্গে গল্প করতে থাকলেই স্ট্রেস কমে যাওয়া শুরু করবে, পরদিন চট করে বাকিটুকু শেষ করে ফেলুন। দৈনন্দিন কাজের মাঝে 'করতে ভালোবাসি' এমন সময়টা বাড়ানোর চেষ্টা করুন। সপ্তাহে একবার অন্তত পুরনো বন্ধুদের সঙ্গে আড্ডা দেওয়া, সন্ধ্যার পরে পার্কে দৌড়ানো, সকালে সাইকেলটা নিয়ে একটা চক্কর। খুব কাজের চাপ আর স্ট্রেসফুল সময়েও 'শুক্রবারে সবার সঙ্গে আড্ডা হবে' ভাবনাগুলোর সঙ্গে আনন্দ বের করুন!